**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje Srpanj-Rujan 2015. godine**

1. **UVOD**

Sukladno novim zakonskim obvezama, utvrđenih i Statutom Općine Berek, načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je prvo Izvješće koje ponosim Općinskom vijeću u tekućoj godini.

U prethodnom razdoblju izvješćujem Vas nastavno po oblastima djelovanja općinske uprave

**Gornja Garešnica**

Nemam ništa posebno o tom izvješću za reći. Prošla su dva mjeseca od kada smo imali zadnje Vijeće. Sve što je bilo tekuće to se odradilo. Najzanimljivija nam je Gornja Garešnica- dom. Dat ću Vam izvješće o domu Gornje Garešnice. Od zadnjeg vijeća pa do sada napravljena je komplet sanitarija - odvod i dovod vode. Također su napravljeni elektro-instalaterski radovi i spremno je za žbukanje iznutra. To je bagatelna nabava,i ne mora ići na javni poziv, nego ide na pozivni natječaj. Poslat ćemo na nekoliko firmi tako da dobijemo ponude i da možemo ići na sklapanje ugovora. Mislili smo da će to do Dana Općine biti gotovo,ali mislim da neće. Zastali smo s poslom radi financija. Obećanja su da će u rebalansu taj dio ići i da ne žurimo i da ćemo sredstva dobiti u 10. i 11. mjesecu. Zato smo sporije radili. Za Novu Godinu će sigurno biti otvorenje doma i doček.

**Nerazvrstane ceste**

Neke putove smo obnovili, u Oštrom Zidu, Podgariću , Gornjoj Garešnici. U Bereku skoro pa ništa. Bila je frka u Šimljani (prema Ivančiću) tamo je jama na jami. Nažalost i ta je cesta pripala nama, a da ne govorim o onom dijelu iza Mišine kuće gdje nije cesta nego poljski put, a Županijska uprava za ceste vodi taj put pod cestu, a to je običan put gdje je jama na jami. Mislim da se ni s malim traktorom tamo ne može proći.

Kandidirali smo cestu prema krivajskom groblju. Ta cesta se trebala asfaltirati. Međutim, od Ministarstva graditeljstva smo dobili 90.000,00 kn, i mi imamo naših 30.000,00 kn i moramo se u to uklopiti. To ćemo vjerojatno idući tjedan krenuti realizirati. Obavezni smo to napraviti. Napraviti ćemo koliko možemo. Ima dosta pripravnih radova. U par navrata sam obišao tu cestu, ako se može tako nazvati. Ljudi će tamo morati mijenjati svoje navike,tamo nema niti jedne grabe,ni cijevnog propusta, traktori su vukli klade i sve moguće. Kada se taj dio uredi, neke stvari će se mijenjati.

**Sabo Marica-smještaj**

Riješili smo kuću za Sabo Maricu u Krivaji, tamo gdje je ono klizište. Uredili smo joj jedan prostor. Sve joj je namješteno i preselila se. Nismo još imali pravo otvorenje. Bitno da je ona sretna i zadovoljna. Županija nam je obećala pomoći financijski. Ne znamo još koliko ćemo dobiti, ali bitno da smo taj dio napravili. U dvorištu od rođaka smo joj napravili prostoriju 4 s 4 i tamo koristi sanitarni čvor od svojih rođaka. Uredili smo joj cijelu tu prostoriju, od pločica pa do krovišta. Nije ni tamo u onoj kući imala tako sređeno.

**Novi stanovnici**

Još da Vam kažem da ni u jednom mjesnom odboru nije bilo mjesta da uselimo jednu obitelj. Preselili smo ih u Šimljanicu. Tu kuću u Šimljanici smo komplet uredili. Naši djelatnici iz javnih radova promijenili su krovište. Morale su se mijenjati neke grede na krovištu.To je jedan bračni par s desetero djece. Najstarije dijete ide u 6.razred. Prije su živjeli negdje kod Pakraca. Ovo nije ni približno smještaju onome koji bi trebao biti, ali za početak je dobro. Kada su se preselili, uspoređivali su mjesto gdje su prije živjeli, s Šimljanicom i rekli su da je ovo hotel A kategorije. Dobili smo 12 članova na području općine Berek. Gospođa je '82.godište, što ne znači da neće imati još djece. Da Vam odmah kažem, nisu Romi.

**Načelnik**

Mato Tonković

**KLASA**: 021-06/15-01

**URBROJ**: 2123/02-02-15-1

Berek,01.09.2015.